ঢাকা থেকে -
হাম হাম ঝর্ণা যেতে হলে ঢাকা থেকে আপনাদেরকে সরাসরি বাস অথবা ট্রেনে শ্রীমঙ্গলে যেতে হবে। ঢাকা থেকে শ্রীমঙ্গল পর্যন্ত হানিফ অথবা শ্যামলি পরিবহনে নন এসি বাসের ভাড়া ৩৮০ টাকা্ এবং ঢাকা থেকে শ্রীমঙ্গল পর্যন্ত ট্রেনে যেতে ভাড়া ২৬০ টাকা। রাতে ট্রেনে অথবা বাসে শ্রীমঙ্গল চলে যাবেন। শ্রীমঙ্গল থেকে সকাল সকাল হামহামে জন্য রওনা দিলে ভাল হয়। প্রথমে আপনাকে শ্রীমঙ্গল রেলওয়ে স্টেসন থেকে কলাবন পাড়ায় যেতে হবে। (শ্রীমঙ্গল রেলওয়ে স্টেশনের পাশেই পানসী রেস্টুরেন সকালে নাস্তা এখানে সেরে নিতে পারেন) শ্রীমঙ্গল থেকে কলাবন পাড়া আপ ডাউন সিএনজি ভাড়া ১০০০-১২০০ টাকার মতো লাগবে, এক গাড়িতে ৩-৫ যেতে পারবেন। এছাড়া যাওয়ার জন্যে আছে জীপ গাড়ি। কলাবন পাড়া পৌছে ৩০০ থেকে ৫০০ টাকার মধ্যে একজন ভাল গাইড ঠিক করে নিন। গাইড হিসেবে আমি সাজেস্ট করব - সাজ্জাত ভাইকে (০১৭১৭-৭৬০৫০৯), উনি এখানকার স্থানীয় বাসিন্দা, হাম হাম ঝর্ণা যাবার পথঘাট ওনার ভাল চেনা। ভ্রমণ সঙ্গীর প্রত্যেকে বাঁশের লাঠি নিতে ভুল করবেন না, আর অবশ্যই জোঁকের কথা মাথায় রাখবেন।(বর্ষাকালে জোঁকের দেখা পাবেন) কলাবন পাড়া থেকে হামহাম যাবার দুটো ট্রেইল আছে আছে, ঝিরি পথ ও পাহাড়ি পথ। ঝিরি পথে একটু সময় বেশি লাগলেও এই পথের সৌন্দর্য পাহাড়ি পথের চেয়ে অনেক বেশি। তবে বর্ষাকালে ঝিরি পথে অনেক জোঁক থাকে। কলাবন পাড়া থেকে হামহাম যেতে ২-৩ ঘন্টা লাগবে। তবে পাহাড়ি রাস্তায় হাঁটার অভ্যাস না থাকলে সময় আরও একটু বেশি লাগতে পারে।